
Narva Linnavalitsuse Linnavara- ja Majandusamet

Riigihanke registreerimisnumber 105900 avatud hankemenetluse 

“Mänguelementide ostmine Narva linna koolieelsetele lasteasutustele”
                        KEHTETUKS TUNNISTAMISE PROTOKOLL
Narva, 16.05.2008
01.05.2008.a. avaldati Riigihangete Registris hanketeade registreerimisnumbriga 105900, milles Narva Linnavalitsuse Linnavara- ja Majandusamet teatas, et soovib sõlmida hankelepingu mänguelementide ostmiseks Narva linna koolieelsetele lasteasutustele. Pakkumuste avamise tähtajaks oli määratud 19.05.2008.a kell 16:30.
16.05.2008.a. saabus Narva Linnavalitsuse Linnavara- ja Majandusametile tähitud kiri 

nr RR 10 751 373 6 EE, mis sisaldas OÜ Vivocard Plus esitatud riigihanke pakkumusdokumente. Kuna ümbriku ülemine nurk oli kortsus, ei märganud Narva Linnavalitsuse Linnavara ja Majandusameti ametnik, posti vastu võttes, ümbriku nurgas märget „Mitte avada enne 19.05.2008.a kella 16.00” ning avas selle. 
Arvestades ülaltoodud asjaolu, millest tingitult võib menetlusosalistel tekkida kahtlus hankemenetluse objektiivsuses, ning Riigihangete seaduse § 29 lg 3 p 6 sätestatut, otsustab Hankija tunnistada kehtetuks hankemenetlus riigihankes „Mänguelementide ostmine Narva linna koolieelsetele lasteasutustele”. 
Kogu hankemenetluse kehtetuks tunnistamise korral on kõik hankemenetlusega seotud otsused ja toimingud tühised, olenemata sellest, kas need on tehtud enne või pärast kehtetuks tunnistamise otsustamist.
Komisjoni liikmed võtsid otsuse vastu ühehäälselt, eriarvamusi ei olnud.

